Document ID: 32014D0218

NÕUKOGU OTSUS,
9. aprill 2014,
millega muudetakse otsuse 2011/432/EL (laste ja teiste pereliikmete elatise rahvusvahelise sissenõudmise 23. novembri 2007. aasta Haagi konventsiooni Euroopa Liidu nimel heakskiitmise kohta) I, II ja III lisa
(2014/218/EL)
EUROOPA LIIDU NÕUKOGU,
võttes arvesse Euroopa Liidu toimimise lepingut, eriti selle artikli 81 lõike 3 esimest lõiku koostoimes artikli 218 lõike 6 teise lõigu punktiga b ja artikli 218 lõike 8 teise lõigu esimese lausega,
võttes arvesse Euroopa Komisjoni ettepanekut,
võttes arvesse Euroopa Parlamendi arvamust (1)
ning arvestades järgmist:
(1)
Nõukogu otsuse 2011/432/EL (2) I lisa sisaldab deklaratsioone, mille liit esitab laste ja teiste pereliikmete elatise rahvusvahelise sissenõudmise 23. novembri 2007. aasta Haagi konventsiooni („konventsioon”) heakskiitmise ajal kooskõlas konventsiooni artikliga 63.
(2)
Otsuse 2011/432/EL II lisa sisaldab reservatsiooni, mille liit esitab konventsiooni heakskiitmise ajal kooskõlas konventsiooni artikliga 62.
(3)
Otsuse 2011/432/EL III lisa sisaldab deklaratsioone, mille liit esitab konventsiooni heakskiitmise ajal kooskõlas konventsiooni artikliga 63.
(4)
Horvaatia ühinemise tõttu liiduga 1. juulil 2013 ja seetõttu, et mõned liikmesriigid on teavitanud muudatustest seoses reservatsiooni ja neid puudutavate deklaratsioonidega, tuleb muuta otsuse 2011/432/EL I, II ja III lisa, enne kui liit annab hoiule konventsiooni heakskiitmiskirja.
(5)
Ühendkuningriik ja Iirimaa osalevad käesoleva otsuse vastuvõtmisel ja kohaldamisel.
(6)
Euroopa Liidu lepingule ja Euroopa Liidu toimimise lepingule lisatud protokolli nr 22 (Taani seisukoha kohta) artiklite 1 ja 2 kohaselt ei osale Taani käesoleva otsuse vastuvõtmisel ning see ei ole tema suhtes siduv ega kohaldatav,
ON VASTU VÕTNUD KÄESOLEVA OTSUSE:
Artikkel 1
Otsust 2011/432/EL muudetakse järgmiselt:
1)
I lisa asendatakse käesoleva otsuse I lisas esitatud tekstiga;
2)
II lisa asendatakse käesoleva otsuse II lisas esitatud tekstiga;
3)
III lisa asendatakse käesoleva otsuse III lisas esitatud tekstiga.
Artikkel 2
Käesolev otsus jõustub selle vastuvõtmise päeval.
Brüssel, 9. aprill 2014

Labels: 0
11
15
5